KTAM ขายกองตราสารหนี้ตปท. ถึง29ส.ค.
KTAM ออกกองทุนตราสารหนี้ ตปท. KTFF166 อายุ 6 เดือน เน้นลงทุนตราสารหนี้ต่างประเทศไม่น้อยกว่าร้อยละ 80 ขายถึง 29 ส.ค.นี้
4 ก.ย. 2560

นางชวินดา หาญรัตนกูล กรรมการผู้จัดการ บริษัท หลักทรัพย์จัดการกองทุนกรุงไทย จำกัด หรือ บลจ.กรุงไทย (KTAM) เปิดเผยว่า บริษัทเปิดจำหน่ายกองทุนเปิดกรุงไทยตราสารหนี้ เอฟไอเอฟ 166 (KTFF166) ตั้งแต่วันนี้ถึงวันที่ 29 ส.ค.60 เน้นลงทุนตราสารหนี้ต่างประเทศไม่น้อยกว่าร้อยละ 80 อายุโครงการ 6 เดือน
โดยจะลงทุนในบัตรเงินฝาก Bank of China  , Agricultural Bank of China   ,China Construction Bank ,Industrial and Commercial Bank of CHINA ในสัดส่วนสถาบันการเงินละ19%
ส่วนที่เหลือลงทุนในบัตรเงินฝาก Bank of Communications  10%  และ Abu Dhabi Commercial  Bank  PJSC 14% ของมูลค่าทรัพย์สินสุทธิของกองทุน ผลตอบแทนประมาณ1.35%ต่อปี  โดยบุคคลธรรมดาไม่เสียภาษี และเหมาะสำหรับนักลงทุนที่ต้องการพักเงินเพื่อหาจังหวะการลงทุนในโอกาสต่อไป
นอกจากนี้ ที่ประชุมคณะกรรมการจัดการลงทุน มีมติจ่ายเงินปันผล 5 กองทุน ประกอบด้วย  กองทุนเปิดกรุงไทย ออพเพอทูนิตี้ ( KT-OPP Class  D)  ครั้งที่ 1/2560  อัตรา 1.00 บาทต่อหน่วย สำหรับรอบระยะเวลาบัญชี วันที่ 1 ก.ย.59-31 ส.ค.60 จ่ายเงินปันผลในวันที่ 29 ส.ค.60
ทั้งนี้กองทุนรวมสิทธิการเช่าอสังหาริมทรัพย์ตลาดไท( TTLPF ) จ่ายเงินปันผลครั้งที่ 27  สำหรับรอบระยะเวลาบัญชี  วันที่ 1 เม.ย.-30 มิ.ย.60  อัตรา 0.4380 บาทต่อหน่วย  , กองทุนรวมสิทธิการเช่าอสังหาริมทรัพย์ ซี.พี.ทาวเวอร์ โกรท ( CPTGF) จ่ายเงินปันผลครั้งที่ 14  สำหรับรอบระยะเวลาบัญชีวันที่ 1 เม.ย.-30 มิ.ย.60 อัตรา 0.2052 บาทต่อหน่วย,
ส่วนกองทุนรวมโครงสร้างพื้นฐานโรงไฟฟ้าพระนครเหนือ ชุดที่ 1  การไฟฟ้าฝ่ายผลิตแห่งประเทศไทย( EGATIF) จ่ายเงินปันผลครั้งที่  7  สำหรับรอบระยะเวลาบัญชี วันที่ 1 เม.ย.-30 มิ.ย.60  อัตรา 0.2100 บาทต่อหน่วย, กองทุนรวมอสังหาริมทรัพย์ และสิทธิการเช่าดุสิตธานี จ่ายเงินปันผลครั้งที่ 12  สำหรับรอบระยะเวลาบัญชี วันที่ 1 ม.ค.-30 มิ.ย.60 อัตรา 0.2630 บาทต่อหน่วย รวมเป็นเงินที่จ่ายปันผลครั้งนี้ทั้งสิ้นกว่า 824 ล้านบาท
 